Diari Oficial de la Generalitat Valenciana


Sumari del DOGV 7817, del 29-06-2016 (2016/4968)

ACORD de 23 de juny de 2016, del Consell, pel qual s'autoritza l'aprovació d'un expedient de rescabalament a favor de l'empresa CHM Obras e Infraestructuras, SA, per obligacions contretes durant l'exercici 2015.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7817

Data del DOGV
:   29-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4968


Data del document
:   23-06-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Descriptors 

:   * Conselleria d'Habitatge, Obres Públiques i Vertebració del Territori

ACORD de 23 de juny de 2016, del Consell, pel qual s'autoritza l'aprovació d'un expedient de rescabalament a favor de l'empresa CHM Obras e Infraestructuras, SA, per obligacions contretes durant l'exercici 2015. [2016/4968]  
La Conselleria d'Habitatge, Obres Públiques i Vertebració del Territori ha tramitat un expedient de rescabalament a favor de l'empresa CHM Obras e Infraestructuras, SA, en haver realitzat l'esmentada empresa l'obra d'asfaltat Gran Alacant en Santa Pola (Alacant), durant els mesos de juliol i agost de 2015, per un import total de 3.309,58 euros, IVA inclòs, expedient que deriva de la necessitat d'atendre el compliment de les obligacions econòmiques de la Generalitat, en haver rebut aquesta satisfactòriament l'obra executada.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera d'Habitatge, Obres Públiques i Vertebració del Territori sotmetre a l'autorització prèvia del Consell l'aprovació dels expedients de rescabalament tramitats per l'esmentada conselleria.  
Així mateix, d'acord amb l'article 39.5 de l'esmentada Llei 1/2015, la imputació a l'exercici corrent de les obligacions econòmiques d'exercicis anteriors derivades de l'expedient esmentat requereix de l'autorització expressa del Consell, a proposta de la persona titular de la conselleria, amb un informe previ de la Intervenció General de la Generalitat, d'acord amb el que disposa el referit article 106 de la llei esmentada.  
En conseqüència, en virtut de la normativa esmentada, constant informe favorable de la Intervenció General de la Generalitat, i a proposta de la consellera d'Habitatge, Obres Públiques i Vertebració del Territori, el Consell, en la reunió del 23 de juny de 2016,  
  
  
ACORDA  
  
Primer  
Autoritzar l'aprovació per la consellera d'Habitatge, Obres Públiques i Vertebració del Territori de l'expedient de rescabalament, a favor de l'empresa CHM Obras e Infraestructuras, SA, en haver realitzat l'esmentada empresa l'obra d'asfaltat Gran Alacant en Santa Pola (Alacant), durant els mesos de juliol i agost de 2015, per un import total de 3.309,58 euros, IVA inclòs, per haver-se produït un enriquiment a favor de l'Administració com a conseqüència de realitzar obra no abonada.  
  
  
Segon  
Autoritzar la imputació al pressupost corrent, amb càrrec a l'aplicació 95.34.52.28118.11241 projecte PM004 de l'anualitat 2016, de les obligacions econòmiques pendents contretes en l'exercici 2015 amb l'empresa CHM Obras e Infraestructuras, SA, per import de 3.309,58 euros, IVA inclòs.  
  
Tercer  
Publicar aquest acord en el Diari Oficial de la Comunitat Valenciana en el termini màxim de 10 dies des de la seua adopció.  
  
València, 23 de juny de 2016  
  
La consellera secretària,  
MÓNICA OLTRA JARQUE